stanford-oval/wikipedia huggingface dataset:
פלישה סודית (מיני-סדרה)
פרסים ומועמדויות

| שנה | פרס | קטגוריה | מועמד(ים) | תוצאה | מקור |
| --- | --- | --- | --- | --- | --- |
| 2024 | פרס סאטורן | סדרת גיבורי העל הטובה ביותר | פלישה סודית | מועמדות |  |
| 2024 | פרס בחירת הקהל | תוכנית המדע בדיוני/פנטזיה של השנה | פלישה סודית | מועמדות |  |
| 2024 | פרס בחירת הקהל | כוכב הטלוויזיה של השנה | סמואל ל. ג'קסון | מועמדות |  |
| 2024 | פרס NAACP Image (אנ') | שחקן בסרט טלוויזיה/ספיישל/מיני סדרה (אנ') | סמואל ל. ג'קסון | מועמדות |  |
| 2024 | פרס NAACP Image (אנ') | שחקן משני בסרט טלוויזיה/ספיישל/מיני סדרה | דון צ'ידל | זכייה |  |
Golden Slumbers

| --- | --- |

 שיר בביצוע הביטלס
 מתוך האלבום Abbey Road
 יצא לאור:  26 בספטמבר 1969
 תאריך הקלטה:  2–4, 30–31 ביולי ו-15 באוגוסט 1969
 מקום הקלטה:  אולפני EMI, לונדון
 סוגה:  רוק קל
 שפה:  אנגלית 
 אורך:  1:31
 חברת תקליטים:  אפל רקורדס
 כתיבה:  לנון-מקרטני
 לחן:  ג'ון לנון, פול מקרטני 
 הפקה:  ג'ורג' מרטין
 
"Golden Slumbers" הוא שיר של להקת הרוק הביטלס מאלבומם Abbey Road משנת 1969. השיר נכתב על ידי פול מקרטני וניתן קרדיט ללנון-מקרטני, והוא השיר השישי במחרוזת הבי-סייד של האלבום. השיר מלווה בשיר "Carry That Weight" ומתחיל את ההתקדמות שמובילה לסוף האלבום. שני השירים הוקלטו יחד, ושניהם מכילים כלי קשת וכלי נשיפה שעובדו והולחנו על ידי המפיק ג'ורג' מרטין.
זהו שיר הערש השני של הלהקה לאחר השיר Good Night מהאלבום The Beatles. בשיר זה משתתפים 30 נגני כלי מיתר אשר לא קיבלו קרדיט ביצירת השיר. מקרטני היה הזמר המוביל בשיר וניגן על פסנתר, ג'ורג' האריסון ניגן על גיטרה בס ואילו רינגו סטאר ניגן על התופים והטימפאני.
הקלטה

מקרטני היה הסולן הראשי. הוא פותח את השיר בטון רך המתאים לשיר ערש, עם פסנתר, גיטרה בס וליווי קטעי מיתרים. התופים נכנסים בשורה "Golden slumbers fill your eyes", ומקרטני עובר לטון חזק יותר, שניהם מדגישים את המעבר לפזמון. מקרטני אמר, "אני זוכר שניסיתי להשיג קול חזק מאוד על זה, כי זה היה נושא כל כך עדין, אז עבדתי על הכוח של הקול על זה, ובסופו של דבר די מרוצה עם זה".
ההקלטה העיקרית של "Golden Slumbers"/"Carry That Weight" הייתה ב-2 ביולי 1969. ג'ון לנון לא היה נוכח, שכן הוא נפצע בתאונת דרכים בסקוטלנד ב-1 ביולי, ואושפז שם עד 6 ביולי.
תופים, טימפאני ושירה נוספת נוספו בסשן אוברדאב ב-31 ביולי, באותו יום בו נוצרה עריכת הניסיון הראשונה של מחרוזת הצד השני, כאשר לנון השתתף בסשן. ב-15 באוגוסט נוספו אוברדאב תזמורתי שכלל 30 נגנים ל-"Golden Slumbers" ולחמישה שירים נוספים ב-Abbey Road.
הלהקה הסקוטית White Trash הקליטה את השיר "Golden Slumbers/Carry That Weight" שיצא כסינגל בחברת התקליטים אפל רקורדס שבוע לפני יציאת Abbey Road.
משתתפים

לדברי איאן מקדונלד:
הביטלס
פול מקרטני - שירה, פסנתר
ג'ורג' האריסון - גיטרה בס 6 מיתרים
רינגו סטאר - תופים, טימפאני
מוזיקאים נוספים
נגני סשן ללא שם - שנים עשר כינורות, ארבע ויולות, ארבעה צ'לו, קונטרבס, ארבע קרנות, שלוש חצוצרות, טרומבון, טרומבון בס
ג'ורג' מרטין - עיבוד תזמורתי
מצעדי כל הזמנים

| ארגון | שם | מיקום |
| --- | --- | --- |
| כאן 88 | מצעד שירי הביטלס של כאן 88 | 36 |
הערות שוליים

1 2  Barry Miles, Paul McCartney, H. Holt, 1997, עמ' 557, ISBN 978-0-8050-5248-0
↑  דייוויד שף, All we are saying, St. Martin's Griffin, 2000, עמ' 203, ISBN 978-0-312-25464-3
1 2  מארק לואיסון, The Beatles Recording Sessions, עמ' 178, ISBN 0-517-57066-1
↑  מארק לואיסון, The Beatles Recording Sessions, עמ' 177, ISBN 0-517-57066-1
↑  מארק לואיסון, The Beatles Recording Sessions, עמ' 183, ISBN The Beatles Recording Sessions
↑  מארק לואיסון, The Beatles Recording Sessions, עמ' 184, ISBN 0-517-57066-1
↑  Golden Slumbers/Carry That Weight | Songs with Earlier Histories Than the Hit Version, ‏2015-01-29 (באנגלית אמריקאית)
↑  "Trash - Golden Slumbers And Carry That Weight"
↑  איאן מקדונלד, Revolution in the Head: The Beatles' Records and the Sixties, 2005, עמ' 355, ISBN 1-84413-828-3
↑  מצעד שירי הביטלס של כאן 88
| הביטלס |
| --- | --- | --- |
ג'ון לנון • פול מקרטני • ג'ורג' האריסון • רינגו סטאר
פיט בסט • סטיוארט סאטקליף • לנון-מקרטני
| אלבומי אולפן | Please Please Me‏ (1963) • With the beatles‏ (1963) • A Hard Day's Night‏ (1964) • Beatles for Sale‏ (1964) • !Help‏ (1965) • Rubber Soul‏ (1965) • Revolver‏ (1966) • Sgt. Pepper's Lonely Hearts Club Band‏ (1967) • Magical Mystery Tour‏ (1967) • The Beatles‏ (1968) • Yellow Submarine‏ (1969) • Abbey Road‏ (1969) • Let It Be‏ (1970) |  |
| סרטים | ‏A Hard Day's Night‏ (1964) • !Help‏ (1965) • Magical Mystery Tour ‏(1967) • Yellow Submarine ‏ (1968) • Let It Be ‏(1970) • The Beatles: Get Back ‏(2021) |  |
| הנהלה | אלן ויליאמס • בריאן אפשטיין • אלן קליין • אפל רקורדס |  |
| הפקה | ג'ורג' מרטין • ג'ף אמריק • פיל ספקטור • נורמן סמית' • אלן פרסונס • אולפני אבי רוד |  |
| ערכים נוספים | ערכים נוספים |  |
|  | The Quarrymen • ביטלמניה • ריצ'רד לסטר • תאוריית הקשר על מותו של פול מקרטני • מסע הקסם המסתורי • קלאוס פורמן • יוקו אונו • אנתולוגיה • רצח ג'ון לנון • LOVE • פיליפ נורמן • סיד ברנשטיין • החיפושית החמישית • הופעת הביטלס על הגג • פירוק הביטלס |  |
דיסקוגרפיה של הביטלס • שירי הביטלס
| --- | --- |
בקרת זהויות :  MusicBrainz work: c5960d63-ebc3-3f7e-87da-eb72c0ce4dc7
דור ה-V

| --- | --- |

סמליל הסדרה
 מבוסס על:  האוגדן הרביעי של "הבנים" – "We Gotta Go Now" מאת גארת' אניס ודריק רוברסטון
 סוגה:  גיבורי-על   קומדיה שחורה   דרמת נעורים
 יוצרים:  קרייג רוזנברג   אוון גולדברג   אריק קריפקה (אנ')
 שחקנים:  ג'אז סינקלייר   צ'אנס פרדומו   ליז ברודוויי   מאדי פיליפס   לונדון ת'ור   דרק לו   אייסה גרמן   שלי קון
 ארץ מקור:  ארצות הברית ארצות הברית
 שפות:  אנגלית 
 מספר עונות:  1 
 מספר פרקים:  8 (נכון ל־3 בנובמבר 2023) 
 תוכנית מקור:  "הבנים" (2019–הווה)
 הפקה
 מפיקים בפועל:  קרייג רוזנברג   אריק קריפקה   סת' רוגן   אוון גולדברג   ג'יימס ויבר   ניל ה. מוריץ   פבון שאטי   מיקלה סטאר   גארת' אניס   דריק רוברטסון   מישל פאזקס   טארה באטרס   שרה קרביאנר   אריקה רוסבה   עיישה פורטר-כריסטי   ג'ולינה נירה   זאק שוורץ
 חברת הפקה:  Fazekas & Butters   Kripke Enterprises   Point Grey Pictures   Original Film   Kickstart Entertainment  KFL Nightsky  Productions   Amazon MGM Studios   Sony Pictures Television Studios
 אתר צילומים:  טורונטו, אונטריו 
 אורך פרק:  39–59 דקות
 שידור
 רשת שידור:  פריים וידאו
 תקופת שידור מקורית:  29 בספטמבר 2023 – הווה 
 קישורים חיצוניים
 אתר רשמי
 דף התוכנית ב-IMDb
 
דור ה-V (באנגלית: Gen V) היא סדרת גיבורי-על אמריקאית שפותחה על ידי קרייג רוזנברג, סת' רוגן, אוון גולדברג ואריק קריפקה (אנ'), המשמשת כספין אוף לסדרה "הבנים" מאת קריפקה ומבוססת באופן רופף על קשת העלילה "We Gotta Go Now" מאת גארת' אניס ודריק רוברטסון. בסדרה מככבים ג'אז סינקלייר, צ'אנס פרדומו, ליז ברודוויי, מאדי פיליפס, לונדון ת'ור, דרק לו, אייסה גרמן ושלי קון בתפקידים ראשיים.
הסדרה עלתה לשידור בשירות פריים וידאו ב-29 בספטמבר 2023, וזכתה בעיקר לביקורות חיוביות, ששיבחו את פיתוח הדמויות, ההומור, קשת העלילה וביצועי צוות השחקנים שלה אך מנגד ביקרו את כתיבת וקצב זרימת העלילה.
באוקטובר 2023, פחות מחודש לאחר עלייתה לשידור, נמסר על חידוש הסדרה לעונה שנייה.
רקע עלילתי

עלילת הסדרה עוסקת בקבוצה של מתבגרים בעלי כוחות-על, הנאבקים על התהילה והפרסום באתגרים דמויי-משחקי הרעב בבית הספר ללוחמה בפשע של אוניברסיטת גודולקין, המנוהלת על ידי "תעשיות ווט".
צוות השחקנים והדמויות > דמויות ראשיות

ג'אז סינקלייר – מארי מורו, סטודנטית בעלת יכולות המוקינטיות המאפשרות לה להפעיל מניפולציות על דם, אשר לה עבר טרגי. את דמותה של מארי בצעירותה מגלמת ג'יידה לבלנק.
צ'אנס פרדומו – אנדרה אנדרסון, סטודנט פופולרי וחברו הטוב ביותר של לוק, אשר לו היכולת להפעיל מניפולציות מגנטיות.
ליז ברודוויי – אמה מאייר / צרצרית, סטודנטית בעלת היכולת לשנות את גודלה על ידי הקאה או אכילה.
מאדי פיליפס – קייט דאנלאפ, סטודנטית בעלת יכולות טלפתיות, הבאות לידי ביטוי בעיקר באמצעות שליטה תודעתית ומגע ישיר, ובת-זוגו של לוק. את דמותה של קייט בצעירותה מגלמת ויולט מרינו.
לונדון ת'ור ודרק לו – ג'ורדן לי, סטודנט.ית בעל.ת היכולת לשנות את מגדרם. ת'ור מגלמת את צורתה הנשית של ג'ורדן, שביכולתה לשלח קרני אנרגיה ולו מגלם את צורתו הגברית של ג'ורדן, אשר לו עמידות על-אנושית.
אייסה גרמן – סמואל "סם" ריירדן, צעיר בעל חוזק ועמידות על-אנושיים. את דמותו של סם בצעירותו מגלם קמרון ניקול.
שלי קון – אינדירה שטי (עונה 1), דיקנית אוניברסיטת גודולקין ופסיכולוגית התנהגותית לשעבר, השוקדת בסתר על פיתוח וירוס מיוחד להשמדת כל נשאי תרכובת ה-V.
צוות השחקנים והדמויות > דמויות משניות

פטריק שוורצנגר – לוק ריירדן / גולדן בוי, אחיו הגדול של סם וסטודנט פופולרי בעל יכולות פירוקינטיות וחוזק על-אנושי.
קרטיס לגולט וניקולס המילטון – מאווריק, נציג הסטודנטים באוניברסיטת גודולקין אשר ביכולתו להפוך לרואה ואינו נראה, ובנו של "שקוף", חבר לשעבר ב"השבעה" שנרצח על ידי יואי. המילטון מחליף את צ'ארלס אלטו, שגילם את הדמות ב"הבנים". לגולט גילם את דמותו הגלויה בסיום העונה הראשונה, בעוד המילטון דיבב את דמותו הבלתי-נראית.
מאיה ג'ה באסטידס – ג'סטין גרסיה, משפיענית בעלת עמידות משופרת ויכולות ריפוי שלומדת בבית הספר לאמנויות הבמה על שם סקרלט קאונטס.
דניאל ביירן – ג'ף, מנהל המדיות החברתיות של אוניברסיטת גודולקין.
שון פטריק תומאס – פולאריטי, אביו של אנדרה וגיבור-על מפורסם בעל יכולות זהות לשל בנו, הפועל כנאמן באוניברסיטת גודולקין.
אלכסנדר קלוורט – רופוס, סטודנט בעל יכולות טלפתיות, הקרנה אסטרלית וראיה מרחוק.
מרקו פיגוסי – ד"ר אדיסון קרדוסה, המדען הראשי של "היער" ומפתח הווירוס של הדיקנית שטי.
רוברט באזוצ'י – ליאם, סטודנט וחבר לספסל הלימודים של אמה.
ג'סיקה קלמנט – הארפר, סטודנטית בעלת זנב עכברוש.
מתיו אדיסון – קמרון קולמן, מגיש החדשות של רשת "חדשות ווט".
צוות השחקנים והדמויות > דמויות אורחות

טיי בארנט – מלקולם מורו, אביה המנוח של מארי.
מיאטה עדה לבילה – ג'קי מורו, אמה המנוחה של מארי.
קלנסי בראון – ריצ'רד "ריץ' ברינק" ברינקרהוף, פרופסור בעל שם באוניברסיטת גודולקין ויו"ר בית הספר למאבק בפשיעה על שם לאמפלייטר.
וורן שרר – סטיב "המדהים", סטודנט בעל היכולת לחדש חלקי גוף שאבדו לו.
פי. ג'יי. בירן – אדם ברק, במאי קולנוע הפועל תחת שירותיה של "תעשיות ווט" ומרצה באוניברסיטת גודלוקין.
לורה קאי צ'ן – קיילה לי, אמם של ג'ורדן.
פיטר קים – פול לי, אביהם של ג'ורדן, המסתייג מיכולתם לשנות את מגדרם.
דרק וילסון – רוברט ורנון / טק-נייט, מנחה תוכנית פשע אמיתי וגיבור-על לשעבר בעל פטישיזם לזיון חורים, המשתמש בתוכניתו על מנת לטשטש שערוריות עבור "תעשיות ווט".
אנדי ווקן – דאסטי, סטודנט שגופו מזדקן לאט, ועקב כך מראהו החיצוני זהה לשל נער.
ליילה רובינס – גרייס מאלורי, סגנית אלוף בדימוס ומנהיגת "הבנים" לשעבר.
ניקולס המילטון - מאווריק
ג'ייסון ריטר מגלם גרסה בדיונית של עצמו המופיעה בהזיותיו של סם כחלק מסדרת הטלוויזיה החינוכית "אבניו וי" המשמשת כפרודיה על "אבניו קיו".
צוות השחקנים והדמויות > דמויות אורחות > שחקנים אורחים מיוחדים

אליזבת שו – מדלין סטילוול, מנכ"לית "תעשיות ווט" שנרצחה על ידי הומלנדר באירועי "הבנים".
ג'סי אשר – רג'י פרנקלין / איי-טריין, בוגר אוניברסיטת גודולקין ו"האיש השחור הראשון" ב"השבעה".
קולבי מיניפי – אשלי בארט, מחליפתה של סטילוול בניהול "תעשיות ווט", הנתונה תחת שליטתו של הומלנדר.
צ'ייס קרופורד – קווין מוסקוביץ' / המעמקים, בוגר אוניברסיטת גודולקין, אשר לו היכולת לדבר עם יצורי הים.
ג'נסן אקלס – "סולג'ר בויפרינד", חבר ילדותה הדמיוני של קייט, המבוסס על סרטיו של סולג'ר בוי.
קלאודיה דאמיט – ויקטוריה נוימן, סגנית נשיא ארצות הברית ופטרוניתה של מארי, אשר חולקת עמה את יכולותיה ההמוקינטיות אך מציגה את עצמה כבת-אנוש רגילה בפומבי.
אנטוני סטאר – ג'ון גילמן / הומלנדר, מנהיג צוות גיבורי-העל "השבעה", אשר התגלה ביהירותו, סדיסטיותו ואנוכיותו באירועי "הבנים".
קארל אורבן – ויליאם "בילי" בוטצ'ר, מנהיג צוות האנטי-גיבורים ופורעי החוק "הבנים".
סקירה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 8 | 8 | 29 בספטמבר 2023 | 3 בנובמבר 2023 |
סקירה > פרקים

|  מספר פרק |  מספר פרק בעונה |  שם הפרק באנגלית |  שם הפרק בעברית |  בימוי |  כתיבה |  תאריך שידור מקורי |
| --- | --- | --- | --- | --- | --- | --- |
| 1 | 1 | God U. | גוד יו | נלסון קראג | קרייג רוזנברג, אוון גולדברג ואריק קריפקה | 29 בספטמבר 2023 |
| 2 | 2 | First Day | היום הראשון | נלסון קראג | זאק שוורץ ובראנט אנגלשטיין | 29 בספטמבר 2023 |
| 3 | 3 | #ThinkBrink | #ת'ינק ברינק | פיל סגריצ'יה | אריק רוסבה | 29 בספטמבר 2023 |
| 4 | 4 | The Whole Truth | האמת כולה | סטיב בויום | ג'סיקה צ'ו | 6 באוקטובר 2023 |
| 5 | 5 | Welcome to the Monster Club | מועדון המפלצות | קלייר קילנר | לקס אדנס | 13 באוקטובר 2023 |
| 6 | 6 | Jumanji | ג'ומנג'י | רייצ'ל גולדברג | לורן גריר | 20 באוקטובר 2023 |
| 7 | 7 | Sick | חולה | שנה שטיין | צ'לסי גרייט | 27 באוקטובר 2023 |
| 8 | 8 | Guardians of Godolkin | גיבורי גודולקין | צנעא האמרי | בראנט אנגלשטיין | 3 בנובמבר 2023 |
הפקה > פיתוח

ב-20 בספטמבר 2020, נמסר מ"פריים וידאו" על פיתוח סדרת ספין אוף לאחת סדרות הדגל שלה שזכו לפופולריות רבה, "הבנים". עוד נמסר כי על כתיבת ופיתוח הסדרה יהיה אמון קרייג רוזנברג, לצדם של אריק קריפקה, סת' רוגן, אוון גולדברג, גארת' אניס ודריק רוברטסון. ב-2 באוקטובר 2020, הצהיר קריפקה כי עלילת הסדרה תתבסס באופן רופף על קשת העלילה "We Gotta Go Now", ששאבה את השראתה מ"משחקי הרעב" והתמקדה בצוות גיבורי-העל "ג'י-מן", שנוצרה כפארודיה על צוות ה"אקס-מן" מבית מארוול קומיקס. ב-27 בספטמבר 2021, נמסר כי הפקת הסדרה אושרה רשמית וכי על יצירתה והפקתה בפועל יופקדו מישל פזאקס וטארה באטרס.
ב-5 בינואר 2023, נמסר כי בקרוב עתיד להתכנס חדר תסריטאים עבור כתיבתה של עונה שנייה פוטנציאלית, בראשותה של מישל פאזקס, שגם הפכה לשואוראנרית היחידה לאחר עזיבתה של טארה באטרס. ב-19 באוקטובר 2023, נמסר על חידוש הסדרה לעונה שנייה.
הפקה > ליהוק

ב-11 במרץ 2021, נמסר על ליהוקן של ליז ברודוויי וג'אז סינקלייר. ב-19 במרץ 2021, נמסר על ליהוקם של שיין פול מקגי, איימי קאררו ומאדי פיליפס. ב-15 באפריל 2021, נמסר על ליהוקה של ריינה הארדסטי. ב-10 במרץ 2022, נמסר על עזיבתם של קאררו ומקגי, ומספר ימים לאחר מכן, על ליהוקו של צ'אנס פרדומו, שיחליף את מקגי. ב-25 באפריל 2022, נמסר על עזיבתה של הרדיסטי, וב-9 במאי 2022, לוהקה לונדון ת'ור על מנת להחליף את הארדסטי. בנוסף, נמסר על ליהוקם של דרק לו, אייסה גרמן ושלי קון. יומיים לאחר מכן, נמסר על ליהוקם של פטריק שוורצנגר, שון פטריק תומאס ומרקו פיגוסי לצוות השחקנים המשני; תומאס שב לגלם את דמותו מסדרת האנתולוגיה המונפשת "הבנים מציגים: שטני". בנובמבר 2022, נמסר על ליהוקו של קלנסי בראון לגילום דמותו של פרופסור ריצ'רד "ריץ' ברינק" ברינקרהוף. בדצמבר 2022, אושר כי ג'סי אשר, קולבי מיניפי ופי. ג'יי. בירן ישובו לגלם את דמויותיהם מסדרת-האם בהופעות אורח; בעוד שבספטמבר 2023, נמסר על ליהוקו של דרק וילסון לגילום דמותו של רוברט ורנון / טק נייט.
הפקה > צילומים

צילומי הסדרה החלו באוניברסיטת טורונטו במאי 2022, והסתיימו באוקטובר 2022.
פרסים ומועמדויות

| פרס | שנה | קטגוריה | מועמד/ים | תוצאה | מקור |
| --- | --- | --- | --- | --- | --- |
| פרס ג'ות'הם לטלוויזיה | 4 ביוני 2024 | סדרת קומדיה פורצת דרך | דור ה-V | מועמדות |  |
| פרס ג'ות'הם לטלוויזיה | 4 ביוני 2024 | ההופעה הטובה ביותר בסדרה קומית | ג'אז סינקלייר | מועמדות |  |
Jugband Blues

| --- | --- |
 שיר בביצוע פינק פלויד
 מתוך האלבום A Saucerful of Secrets
 יצא לאור:  29 ביוני 1968 (בריטניה)  27 ביולי 1968 (ארצות הברית)
 תאריך הקלטה:  19 באוקטובר 1967
 מקום הקלטה:  אולפני דה ליין לאה, לונדון
 סוגה:  פולק פסיכדלי
 שפה:  אנגלית 
 אורך:  3:00
 חברת תקליטים:  EMI קולומביה (בריטניה)  טאוור רקורדס (ארצות הברית)
 כתיבה:  סיד בארט
 לחן:  סיד בארט 
 הפקה:  נורמן סמית'
 
"Jugband Blues" הוא שיר רוק פסיכדלי של להקת הרוק הבריטית פינק פלויד, שיצא באלבומם השני, A Saucerful of Secrets, בשנת 1968. השיר נכתב על ידי סיד בארט, והייתה תרומתו ההלחנה היחידה לאלבום, כמו גם תרומתו האחרונה שפורסמה עבור הלהקה. הנהלת פינק פלויד רצתה שהשיר ישוחרר כסינגל, אך שאר חברי הלהקה והמפיק נורמן סמית' הטילו עליו וטו.
השיר הוא למעשה שיר הפרידה של בארט מהלהקה. יש הטוענים כי בשיר בארט מספר על מצבו הנוכחי בלהקה, כשהוא נדחק ממנה לטובת דייוויד גילמור, ובשורות כדוגמת: "ואני תוהה מי היה יכול לכתוב את השיר הזה" הוא רומז לחברי הלהקה איזה כוח משמעותי הוא היה בה בעבר. מלבד שיר זה מנגן בארט בגיטרה אקוסטית במספר שירים באלבום. באמצע השיר יש גם מנגינת תזמורת מצעדים.
רקע והקלטה

"Jugband Blues" נכתב בערך באותה תקופה יחד עם "Vegetable Man". שני השירים מכילים את אותו הומור ציני, אך בעוד שב-"Vegetable Man" בארט ממקד את ההומור שלו בעצמו, ב-"Jugband Blues" הוא מכוון כלפי הסובבים אותו.
"Jugband Blues" הוקלט במלואו או בחלקו ב-19 באוקטובר 1967 באולפני דה ליין לאה. הריאיון עם המפיק נורמן סמית', שהוקלט עבור הסרט התיעודי Meddle: A Classic Album Under Review, מצביע על כך שהתקיימו לפחות שני סשנים הקלטה נפרדים. הסשן הראשון היה ככל הנראה הקלטת השיר הבסיסי של הלהקה, שככל הנראה נחתך באולפני אבי רוד של EMI, שכן סמית' מצהיר בבירור בריאיון שהוא לא יכול היה להשתמש באבי רוד לסשן של להקת כלי נשיפה, ונאלץ להזמין במקום זאת את אולפני דה ליין לאה בהוברן. מתיאורו של סמית' את סשן דה ליין לאה משתמע כי הוא הוזמן במיוחד כדי להקליט את להקת כלי הנשיפה לרצועה קיימת של הלהקה, והוא אינו מזכיר את שאר חברי הלהקה, מה שמרמז שרק בארט וחברי להקת כלי הנשיפה נכחו בסשן אוברדאב זה.
לדברי סמית', זה היה הרעיון שלו להוסיף עיבוד כלי נשיפה לשיר, מה שהוביל את בארט להציע להשתמש בלהקת צבא הישע. סמית' נזכר שלאחר מאמץ ניכר הוא הצליח לחתום על להקת Salvation Army International Staff Band בת שמונה נגנים לסשן, שהוזמן בין השעות 19:00 ל-22:00, אך בארט איחר להגיע כמעט שעה. סמית' הזמין את בארט להציג את רעיונותיו המוזיקליים להרכב, אך סיד אמר להם שהוא רוצה שהם פשוט "ינגנו מה שהם רוצים" ללא קשר לשאר חברי הלהקה. סמית' היה צריך להתעקש על קטעי ניקוד, והוא נאלץ לשרטט עיבוד בעצמו - על פי עדותו, בארט יצא מהאולפן זמן קצר לאחר מכן ולא חזר. בריאיון סמית' גם מזכיר במפורש את נגינתם של נגני כלי נשיפה בגרסה קיימת של השיר, כדי לתת להם מושג כלשהו על מה שמצופה מהם לנגן.
קליפ

הקליפ לקידום השיר צולם בדצמבר 1967 עבור משרד המידע המרכזי בלונדון. הקליפ היה אמור לעסוק בבריטניה והיה אמור להיות מופץ בארצות הברית ובקנדה. הקליפ מציג את בארט (מוצג עם גיטרה אקוסטית בפעם הראשונה) ואת הלהקה מחקה את השיר בסביבה בימתית קונבנציונלית יותר, עם הקרנות פסיכדליות ברקע. האודיו המקורי לפרומו אבד, ורוב הגרסאות משתמשות בהקלטה של ה-BBC מסוף 1967, וכתוצאה מכך נוצרו בעיות סנכרון כאשר בארט שר את בית הפתיחה. הסרט המקורי נחשב אבוד, עד שהתגלה מחדש במעבדת האמנויות של מנצ'סטר בשנת 1999. בארט יחד עם ווטרס צפו לראשונה בסרטון הפרומו בשבוע השני של דצמבר 1967.
משתתפים

סיד בארט - גיטרה אקוסטית, גיטרה חשמלית, שירה
ריצ'רד רייט - אורגן פרפיסה, חלילית אירית
רוג'ר ווטרס - גיטרה בס
ניק מייסון - תופים, קסטנייטות, קאזו
עם:
צבא הישע להקת הצוות הבינלאומית
ריי בווס (קורנית), טרי קמזי (קורנית), מק קרטר (טרומבון), לס קונדון (אי♭ בס), מוריס קופר (יופוניום), איאן האנקי (טרומבון), ג'ורג' וויטינגהאם (בי♭ בס), ועוד מוזיקאי אחד ללא קרדיט.
La Tormenta

La Tormenta הוא המיני-אלבום השני בשפה הספרדית של הזמרת האמריקאית כריסטינה אגילרה. זהו החלק השני בהוצאה של אלבום האולפן התשיעי של אגילרה בשלושה חלקים, לאחר קודמו, La Fuerza, שיצא לאור בינואר 2022. האלבום מהווה המשך לאלבומה השמיני של אגילרה, Liberation (2018), ואלבומה השני והאלבום הראשון בשפה הספרדית, Mi Reflejo (2000).
רשימת רצועות

| La Tormenta> מס' | La Tormenta> שם | La Tormenta> משך | La Tormenta>  | La Tormenta>  | La Tormenta>  | La Tormenta>  | La Tormenta>  | La Tormenta>  | La Tormenta>  |
| --- | --- | --- | --- | --- | --- | --- | --- | --- | --- |
| 1. | Suéltame (ביחד עם טיני)   | 2:53 |  |  |  |  |  |  |  |
| 2. | Brujería  | 2:45 |  |  |  |  |  |  |  |
| 3. | Traguito  | 3:11 |  |  |  |  |  |  |  |
| 4. | Cuando Me Dé la Gana  | 3:26 |  |  |  |  |  |  |  |
| 5. | Te Deseo lo Mejor  | 2:36 |  |  |  |  |  |  |  |
| משך כולל: | משך כולל: | 14:53 |  |  |  |  |  |  |  |
היסטוריית יציאות לאור

| מדינה | תאריך | פורמט | חברת תקליטים | מקור |
| --- | --- | --- | --- | --- |
| עולם | 30 במאי 2022 | הורדה דיגיטלית • הזרמת מוזיקה | סוני מיוזיק לטין |  |
הערות שוליים

↑  "Christina Aguilera Announces New EP 'La Tormenta' & a Collaboration With Tini". Billboard. ארכיון מ-25 במאי 2022. נבדק ב-25 במאי 2022. {{cite web}}:  (עזרה)
↑  Avila, Daniela (24 במאי 2022). "Christina Aguilera Announces New Spanish EP La Tormenta and New Single 'Sueltame'". PEOPLE.com (באנגלית). ארכיון מ-2022-05-24. נבדק ב-2022-05-25. {{cite web}}:  (עזרה)
↑  "Christina Aguilera announced that she will do a song with Tini Stoeseel". Rio Negro Newspaper. ארכיון מ-25 במאי 2022. נבדק ב-25 במאי 2022. {{cite web}}:  (עזרה)
↑  "La Tormenta - EP by Christina Aguilera". iTunes. נבדק ב-30 במאי 2022. {{cite web}}:  (עזרה)
| כריסטינה אגילרה |
| --- | --- | --- |
דיסקוגרפיה • וידאוגרפיה • סיבובי הופעות • פרסים ומועמדויות • שירים
| אלבומי אולפן | Christina Aguilera • Mi Reflejo • My Kind of Christmas • Stripped • Back to Basics • Bionic • Lotus • Liberation • Aguilera |  |
| אלבומי אוסף | Just Be Free • Keeps Gettin' Better: A Decade of Hits |  |
| מיני-אלבומים | La Fuerza • La Tormenta • La Luz • The 25th Anniversary of Christina Aguilera |  |
| פסקולים | Burlesque |  |
| אלבומי וידאו | Genie Gets Her Wish • My Reflection • Stripped Live in the U.K. • Back to Basics: Live and Down Under |  |
| סיבובי הופעות | Christina Aguilera in Concert • Justified and Stripped Tour • The Stripped Tour • Back to Basics Tour • Liberation Tour • The Xperience • The X Tour |  |
| ערכים קשורים | Christina Aguilera doll |  |
| כריסטינה אגילרה – שירים |
| --- | --- | --- |
| Christina Aguilera | "Genie in a Bottle" • "What a Girl Wants" • "I Turn to You" • "Come on Over Baby (All I Want Is You)" • "Reflection" |  |
| Mi Reflejo | "Ven Conmigo (Solamente Tú)" • "Pero Me Acuerdo de Ti" • "Falsas Esperanzas" |  |
| My Kind of Christmas | "Christmas Time" • "Have Yourself a Merry Little Christmas" |  |
| Stripped | "Dirrty" • "Beautiful" • "Fighter" • "Can't Hold Us Down" • "The Voice Within" |  |
| Back to Basics | "Ain't No Other Man" • "Hurt" • "Candyman" • "Oh Mother" • "Slow Down Baby" |  |
| Keeps Gettin' Better | "Keeps Gettin' Better" • "Genie 2.0" • "You Are What You Are (Beautiful)" |  |
| Bionic | "Not Myself Tonight" • "Woohoo" • "You Lost Me" • "I Hate Boys" |  |
| Burlesque | "Express" • "Show Me How You Burlesque" |  |
| Lotus | "Your Body" • "Just a Fool" |  |
| Liberation | "Fall in Line" • "Like I Do" • "Accelerate" • "Twice" |  |
| La Fuerza | "Pa' Mis Muchachas" • "Somos Nada" • "Santo" |  |
| שיתופי פעולה | "Lady Marmalade" • "Nobody Wants to Be Lonely" • "What's Going On" • "El Ultimo Adios (The Last Goodbye)" • "Car Wash" • "Tilt Ya Head Back" • "Somos Novios (It's Impossible)" • "Tell Me" • "Moves like Jagger" • "Feel This Moment" • "Hoy Tengo Ganas de Ti" • "Say Something" • "Do What U Want" • "Fall on Me" |  |
| שירים אחרים | "We Remain" • "Shotgun" • "Change" • "Telepathy" • "Haunted Heart" • "Loyal Brave True" |  |
Hurry Up Tomorrow

Hurry Up Tomorrow הוא אלבום האולפן השישי של הזמר-יוצר הקנדי דה ויקנד. הוא יצא לאור ב-31 בינואר 2025, בהוצאת חברות התקליטים ריפבליק רקורדס ו-XO.‏ הוא ישמש כמערכה האחרונה של טרילוגיית האלבומים שהחלה עם After Hours‏ (2020).
באלבום מופיעים שיתופי פעולה עם ג'אסטיס, אניטה, טראוויס סקוט, לנה דל ריי, פלייבוי קרטי, פלורנס אנד דה משין וג'ורג'ו מורודר.
רקע והכרזה

ב-7 בינואר 2024, שנתיים לאחר צאת אלבום האולפן החמישי שלו Dawn FM‏ (2022), דה ויקנד דיבר לראשונה על אלבום חדש באמצעות פרסום שני אלבומי האולפן הקודמים שלו וכן תמונה שחורה עם סימן שאלה בצבע לבן במרכז, עם הכיתוב "3" בעמוד האינסטגרם שלו. ב-23 ביולי הוא שיתף טיזר של CGI עם הכיתוב "כשאתה מסתכל מספיק זמן לתוך התהום, התהום מביט גם בך", ציטוט של פרידריך ניטשה. הטיזר כלל אנימציה של נער צעיר אוחז במסכת פנים של אישה לפני שהוא מתחיל לרחף, לכאורה קפוא. דה ויקנד הצהיר בעבר שהאלבום הזה יהיה האחרון תחת הכינוי שלו "The Weeknd".
ב-4 בספטמבר 2024, הכריז דה ויקנד על שם האלבום – Hurry Up Tomorrow. האלבום ישמש כגרסה הסופית בטרילוגיית אלבומים שהחלה ב-2020 עם After Hours. מעריצים שיערו שהטרילוגיה נוצרה בהשראת "הקומדיה האלוהית" של דנטה אליגיירי.
ב-13 בינואר, דה ויקנד ביטל את הופעתו שתוכננה להתקיים ב-25 בינואר באצטדיון רוז בול בלוס אנג'לס ותאריך יציאת האלבום נדחה ל-31 בינואר. הסיבה לביטול ולהשהיית האלבום היא רצונו של דה ויקנד להביע כבוד ודאגה לתושבי מחוז לוס אנג'לס בעקבות השריפות הקשות. בהודעה שפרסם ברשתות החברתיות, ציין כי העיר לוס אנג'לס היוותה עבורו מקור השראה משמעותי וכי הוא מחויב לסייע בתהליך ההתאוששות והשיקום של הקהילות שנפגעו.
קידום

בספטמבר 2024, התקיימה הופעה של דה ויקנד במורומבי בסאו פאולו, ברזיל, כחלק מהמופע "One Night Only" של דה ויקנד. האמנים אניטה ופלייבוי קרטי הצטרפו להופעה בהפתעה, ובוצעו כמה שירים חדשים שנראה כי ייכללו באלבום. רשימת השירים התמקדה בחומר מהאלבום Dawn.FM מ-2023, יחד עם 8-9 שירים חדשים שהושמעו לראשונה, כמו "Run Away", "Wake Me Up", "Dancing in the Flames", ו-"São Paulo" עם אניטה, כולל שיתוף פעולה עם טראוויס סקוט ופלייבוי קרטי. ההופעה ארכה כ-90 דקות, ובסיומה לא היה הדרן, אלא מופע רחפנים שיצר את שם האלבום החדש באוויר: "Hurry Up Tomorrow".
קידום > סינגלים

ב-13 בספטמבר 2024, הוציא את הסינגל "Dancing in the Flames", הסינגל הראשון מתוך האלבום שממשיך את סגנון הסינת'-פופ של Dawn FM, עם פזמון חזק יותר וקול שברירי יותר. הסינגל נותר לבסוף מחוץ לאלבום מסיבה לא ידועה.